


RADVILIŠKIO RAJONO SAVIVALDYBĖS TARYBA

SPRENDIMAS 
DĖL RADVILIŠKIO RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ IR KOMUNALINĖMS ATLIEKOMS NEPRISKIRIAMŲ BUITYJE SUSIDARANČIŲ ATLIEKŲ TVARKYMĄ DYDŽIO NUSTATYMO METODIKOS, RADVILIŠKIO RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ IR KOMUNALINĖMS ATLIEKOMS NEPRISKIRIAMŲ BUITYJE SUSIDARANČIŲ ATLIEKŲ TVARKYMĄ NUOSTATŲ PATVIRTINIMO

2026 m. kovo 26 d. Nr. T-934
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos rinkliavų įstatymo 11 straipsnio 1 dalies 8 punktu, Vietinės rinkliavos ar kitos įmokos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo taisyklėmis, patvirtintomis Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo taisyklių patvirtinimo“, Lietuvos Respublikos atliekų tvarkymo įstatymo Nr. VIII‑787 pakeitimo įstatymo Nr. XIV‑2961 nuostatomis ir Valstybinės energetikos reguliavimo tarybos 2025 m. rugsėjo 19 d. nutarimu Nr. O3E‑1324 „Dėl VšĮ Šiaulių regiono atliekų tvarkymo centro regioninės kainos dedamųjų nustatymo“, Radviliškio rajono savivaldybės taryba nusprendžia:
. Patvirtinti:
. Radviliškio rajono savivaldybės vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo metodiką (pridedama);
. Radviliškio rajono savivaldybės vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą nuostatus (pridedama).
. Pripažinti netekusiu galios Radviliškio rajono savivaldybės tarybos 2017 m. birželio 22 d. sprendimą Nr. T-595 „Dėl Radviliškio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymo metodikos, Radviliškio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ su visais pakeitimais.
. Nustatyti, kad šis sprendimas įsigalioja 2026 m. balandžio 1 d.



Savivaldybės tarybos narys, pavaduojantis savivaldybės merą	Jonas Pravilonis

PATVIRTINTA
Radviliškio rajono savivaldybės tarybos
2026 m. kovo 26 d. sprendimu Nr. T-934






 SKYRIUS



.	Vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą nuostatai (toliau – Nuostatai) reglamentuoja vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą (toliau – Vietinė rinkliava) mokėtojų registro sudarymą, Vietinės rinkliavos apskaičiavimą, mokėjimą, apskaitą ir išieškojimą.
.	Vietinės rinkliavos nuostatai netaikomi juridiniams asmenims ir juridinių asmenų padaliniams, turintiems Taršos integruotos prevencijos ir kontrolės (toliau – TIPK) leidimus, kuriuose nustatyti atliekų tvarkymo reikalavimai negali būti įgyvendinti savivaldybės organizuojamoje komunalinių atliekų tvarkymo sistemoje. 
.	Nuostatai galioja visoje Radviliškio rajono savivaldybės (toliau – Savivaldybė) teritorijoje.

.	Nuostatuose naudojamos šios sąvokos:
.	Apmokestinamasis parametras – parametras, pagal kurį apmokestinami Nekilnojamojo turto objektų savininkai ar Įgalioti asmenys.
.	Atliekų turėtojas – sąvoka suprantama, kaip ji apibrėžta galiojančioje Lietuvos Respublikos atliekų tvarkymo įstatymo redakcijoje.
.	Atliekų tvarkymas – sąvoka suprantama, kaip ji apibrėžta galiojančioje Lietuvos Respublikos atliekų tvarkymo įstatymo redakcijoje.
.	Individualus identifikuotas atliekų surinkimo konteineris – atliekų surinkimo konteineris, kurio duomenys įtraukti į Vietinės rinkliavos mokėtojų registro duomenų bazę ir priskirtas konkrečiam mokėtojui.
.	Komunalinės atliekos – mišrios ir atskirai surinktos buitinės (buityje susidarančios) atliekos, įskaitant popieriaus ir kartono, stiklo, metalų, plastiko, biologines, medienos, tekstilės, pakuočių, elektros ir elektroninės įrangos, baterijų ir akumuliatorių, taip pat stambiąsias atliekas, įskaitant čiužinius ir baldus, ir atliekos, surinktos iš kitų šaltinių, kai jos savo pobūdžiu ar sudėtimi yra panašios į buitines atliekas. Prie komunalinių atliekų nepriskiriamos gamybos, sveikatos priežiūros veikloje susidarančios atliekos, žemės ūkio, miškininkystės, žvejybos, septikų, taip pat kanalizacijos ir nuotekų valymo atliekos, įskaitant nuotekų dumblą, eksploatuoti netinkamos transporto priemonės ir statybinės atliekos.
.	Komunalinėms atliekoms nepriskiriamos buityje susidarančios atliekos – fizinių asmenų kasdienėje buities veikloje (išskyrus jų vykdomą ūkinę komercinę veiklą, verslą ir profesinę veiklą) susidarančios ir savivaldybių organizuojamose komunalinių atliekų tvarkymo sistemose tvarkomos atliekos, neįskaitant buityje susidarančių atliekų, kurios priskiriamos komunalinėms atliekoms, ir atliekų, už kurių tvarkymą pagal gamintojo ir importuotojo atsakomybės principą atsakingi gamintojai ir (ar) importuotojai. Komunalinėms atliekoms nepriskiriamoms buityje susidarančioms atliekoms nepriskiriamos gamybos, sveikatos priežiūros veikloje susidarančios atliekos, žemės ūkio, miškininkystės, žvejybos, septikų, taip pat kanalizacijos ir nuotekų valymo atliekos, įskaitant nuotekų dumblą, eksploatuoti netinkamos transporto priemonės.
.	Kintamoji dedamoji – Vietinės rinkliavos dedamoji, padengianti konkrečiam atliekų turėtojui tenkančią regiono su komunalinių atliekų ir komunalinėms atliekoms nepriskiriamų buityje susidarančių atliekų tvarkymu susijusių būtinųjų sąnaudų dalį, patiriamą teikiant atliekų turėtojui komunalinių atliekų tvarkymo paslaugas. 
.	Minimalioji komunalinių atliekų ir komunalinėms atliekoms nepriskiriamų buityje susidarančių atliekų tvarkymo paslaugų apimtis – tipinės komunalinių atliekų ir komunalinėms atliekoms nepriskiriamų buityje susidarančių atliekų tvarkymo paslaugos naudojantis individualiais identifikuotais atliekų surinkimo konteineriais, kurių minimali apimtis nustatoma atsižvelgiant į nekilnojamojo turto objektų rūšių komunalinių atliekų susikaupimo normas ir higienos normų bei kitų teisės aktų reikalavimus komunalinių atliekų ir komunalinėms atliekoms nepriskiriamų buityje susidarančių atliekų tvarkymui.
.	Pastovioji dedamoji – Vietinės rinkliavos dedamoji, padengianti atliekų turėtojui tenkančią regiono su komunalinių atliekų ir komunalinėms atliekoms nepriskiriamų buityje susidarančių atliekų tvarkymu susijusių būtinųjų sąnaudų dalį, kuri nepriklauso nuo komunalinių atliekų ir komunalinėms atliekoms nepriskiriamų buityje susidarančių atliekų kiekio.
.	Rūšiuojamasis atliekų surinkimas – atliekų surinkimas, kai jos atskiriamos pagal rūšį ir pobūdį siekiant palengvinti specialų tos rūšies ir pobūdžio atliekų apdorojimą.
.	Vietinė rinkliava už komunalinių atliekų ir komunalinėms atliekoms nepriskiriamų buityje susidarančių atliekų tvarkymą (toliau – Vietinė rinkliava) – tai Savivaldybės tarybos sprendimu nustatyta kiekvienam atliekų turėtojui privaloma įmoka, kuri galioja visoje savivaldybės teritorijoje ir mokama šiuose Nuostatuose nustatyta tvarka.
.	Vietinės rinkliavos administratorius (toliau – Rinkliavos administratorius) – juridinis asmuo, kuriam teisės aktų nustatyta tvarka pavesta administruoti Vietinės rinkliavos surinkimą.
.	Vietinės rinkliavos mokėtojai – atliekų turėtojai, pagal šiuos Nuostatus turintys pareigą mokėti vietinę rinkliavą. 
.	Vietinės rinkliavos mokėtojų grupės – atliekų turėtojų, pagal šiuos Nuostatus turinčių pareigą mokėti vietinę rinkliavą, grupės. 

.	Vietinė rinkliava nustatoma Radviliškio rajono savivaldybės teritorijoje esančio nekilnojamojo turto objektų, kurių rūšių sąrašas ir apmokestinamieji parametrai nurodyti Nuostatų priede, savininkams, jų atstovams arba kitiems asmenims, kaip nustatyta Lietuvos Respublikos atliekų tvarkymo įstatymo 301 straipsnio 1 dalyje (toliau – įgalioti asmenys). Vietinė rinkliava įskaitoma į Savivaldybės biudžetą.
.	Vietinės rinkliavos mokėtojų registravimą, vadovaudamasis Lietuvos Respublikos asmens duomenų teisinės apsaugos įstatymo reikalavimu, organizuoja ir tvarko rinkliavos administratorius – VšĮ Šiaulių regiono atliekų tvarkymo centras.
.	Rinkliavos administratorius sudaro ir administruoja Savivaldybės Vietinės rinkliavos mokėtojų registro (toliau - Registro) duomenų bazę, kuriai sukurti gali naudotis VĮ Registrų centro, Savivaldybės administracijos seniūnijų bei kitų subjektų turimais duomenimis.
.	Rinkliavos administratorius Vietinės rinkliavos mokėtojų registro duomenų bazėje registruoja ir tvarko šiuos duomenis apie Vietinės rinkliavos mokėtojus:
.	nekilnojamojo turto savininko ar įgalioto asmens vardas, pavardė, gimimo data arba juridinio asmens pavadinimas, kodas, buveinės adresas;
.	mokėtojo kodas;
.	nekilnojamojo turto aprašymas;
.	nekilnojamojo turto unikalus numeris;
.	nekilnojamojo turto adresas;
.	nekilnojamojo turto pagrindinė naudojimo paskirtis;
.	nekilnojamojo turto vieneto adresu nuolatinę gyvenamąją vietą deklaravusių asmenų skaičius;
.	naudojamų atliekų surinkimo priemonių tūris, skaičius, ištuštinimų skaičius;
.	kiti duomenys, būtini Vietinės rinkliavos mokėtojų registrui administruoti ar neatskiriami nuo kitų tvarkomų duomenų.
.	Registrui būtini nekilnojamojo turto vieneto adresu nuolatinę gyvenamąją vietą deklaravusių asmenų duomenys atnaujinami pagal kiekvieno mėnesio paskutinės dienos būklę, paaiškėjus naujoms faktinėms aplinkybėms arba Vietinės rinkliavos mokėtojui pateikus informaciją Rinkliavos administratoriui.  

.	Taikoma dvinarė Vietinė rinkliava, susidedanti iš pastoviosios dedamosios ir kintamosios dedamosios. 
.	Vietinės rinkliavos dedamųjų dydžiai, kurie apskaičiuojami pagal Savivaldybės tvirtinamą Vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžių nustatymo metodiką, yra tvirtinami šiais nuostatais ir nurodomi 1 priede.
.	Pastoviąją dedamąją moka visi nekilnojamojo turto savininkai ar jų įgalioti asmenys: 
.	gyvenamosios paskirties patalpų (daugiabučio namo butų, individualių namų), esančių Savivaldybės teritorijoje, ir negyvenamosios paskirties statinių, esančių sodų bendrijos teritorijoje, savininkai (jei šioms patalpoms nustatyta tvarka yra suteiktas adresas ar įregistruota nuosavybės teisė); Savivaldybės gyvenamosios paskirties patalpų nuomininkai;
.	gyventojai, kurie yra įtraukti į gyvenamosios vietos neturinčių asmenų apskaitą Savivaldybėje ir kurių žinoma faktinė gyvenamoji vieta yra Savivaldybės teritorijoje;
.	fiziniai asmenys, kuriems išduotas verslo liudijimas ir / arba individualios veiklos vykdymo pažyma veiklai Savivaldybės teritorijoje, ūkininkai;
.	Savivaldybės teritorijoje įregistruoti juridiniai asmenys (įstaigos, organizacijos, įmonės, sodininkų ir garažų bendrijos ir kiti) ir kitur įregistruoti juridiniai asmenys, jei jie turi Savivaldybės teritorijoje padalinių, filialų ir atstovybių arba jų neturi, tačiau veikia Savivaldybės teritorijoje;
.	asmenys, nuolat veikiantys Savivaldybės teritorijoje pagal jiems suteiktas licencijas ir leidimus (notarų biurai, advokatų kontoros, antstolių kontoros, jų padalinai ir pan.).
.	Pastoviosios rinkliavos dalies nemoka nekilnojamojo turto objektų, registruotų Nekilnojamojo turto registre, savininkai ar jų įgalioti asmenys, kurių nekilnojamojo turto objekte yra įvykusi ir (ar) nepašalinta statinio avarija arba statinių naudojimą sustabdė statinio naudojimo priežiūrą atliekantis viešojo administravimo subjektas vadovaudamasis Statybos įstatymo nuostatomis, arba nekilnojamojo turto objektų, registruotų Nekilnojamojo turto registre, savininkai ar jų įgalioti asmenys, kurie negali naudotis nekilnojamojo turto objektu dėl įstatymų arba teismo sprendimu apribotos nuosavybės teisės į šį nekilnojamojo turto objektą. 
.	Pastovioji dedamoji už mokestinį laikotarpį apskaičiuojama patvirtintą Vietinės rinkliavos dydį padauginus iš Vietinės rinkliavos mokėtojų grupei taikomo parametro. Tais atvejais, kai Vietinės rinkliavos mokėtojų grupei taikomas gyventojų parametras, mokėtina pastovioji dedamoji apskaičiuojama taikant ne mažesnį parametrą negu 1.
.	Kintamąją rinkliavos dedamąją moka nekilnojamojo turto objektų savininkai arba įgalioti asmenys, iš kurių gali būti paimamos komunalinės atliekos ir komunalinėms atliekoms nepriskiriamos buityje susidarančios atliekos.
.	Kintamoji dedamoji už mokestinį laikotarpį apskaičiuojama:
.	naudojantis individualiais identifikuotais atliekų konteineriais: šių nuostatų priede nustatytą kintamą kainą padauginus iš mišrių komunalinių atliekų konteinerių skaičiaus ir ištuštinimų skaičiaus;
.	naudojantis kolektyviniais konteineriais ir/arba individualiais neidentifikuotais atliekų konteineriais: nustatytą Vietinės rinkliavos mokėtojų grupei Vietinės rinkliavos kintamosios dedamosios dydį padauginus iš atitinkamai Vietinės rinkliavos mokėtojų grupei nustatyto parametro.
.	Vietinės rinkliavos mokėtojų grupės, jiems taikomi Vietinės rinkliavos dydžiai bei Apmokestinamieji parametrai nurodyti Nuostatų 1 priede.
.	Kai 12.1–12.2 punktuose nurodytas nekilnojamojo turto objektas faktiškai naudojamas pagal kitą paskirtį, nei nurodyta VĮ Registrų centras duomenų bazėje, Vietinės rinkliavos mokėtojų registras tikslinamas vadovaujantis administratoriaus nustatyta tvarka. 
.	Minimali komunalinių atliekų ir komunalinėms atliekoms nepriskiriamų buityje susidarančių atliekų tvarkymo paslaugų apimtis, pagal kurią apskaičiuojama kintamoji dedamoji Nuostatų 12.1–12.3 papunkčiuose nurodytų vietinės rinkliavos mokėtojų grupių atliekų turėtojams, besinaudojantiems individualiais identifikuotais atliekų surinkimo konteineriais, yra 12 kartų per einamuosius metus. Esant trumpesniam laikotarpiui (nei 12 einamųjų metų mėnesių), už kurį nustatoma mokėtina vietinė rinkliava, 18 punkte nurodyta minimali komunalinių atliekų ir komunalinėms atliekoms nepriskiriamų buityje susidarančių atliekų tvarkymo paslaugų apimtis mažinama proporcingai apmokestinamajam laikotarpiui. Kintamoji dedamoji už minimalią komunalinių atliekų ir komunalinėms atliekoms nepriskiriamų buityje susidarančių atliekų tvarkymo paslaugų apimtį viršijančias paslaugas įtraukiama į apskaičiuojamą kito po einamojo laikotarpio kintamąją dedamąją.
.	Rinkliavos administratoriui pritarus esant galimybei (įvertinus aptarnavimo, atliekų šalinimo kontrolės vykdymo galimybes, racionalumą, ekonomiškumą bei kt. aplinkybes), 12.4–12.6 punktuose nurodytų Vietinės rinkliavos mokėtojų grupių mokėtojams pagal prašymą gali būti skirti naudotis individualūs identifikuoti atliekų surinkimo konteineriai. Pagal tokį prašymą individualūs identifikuoti atliekų surinkimo konteineriai gali būti skirti ir bendram naudojimui daugiabučių namo butų, individualių gyvenamųjų namų savininkų įgaliotiems asmenims ir asmenims, sudariusiems jungtinės veiklos sutartis bendrosios dalinės nuosavybės teisei įgyvendinti (pvz. daugiabučio namo butų savininkų bendrijai). Tokiu atveju Vietinės rinkliavos mokėtojų teises ir pareigas vykdo savininkų įgaliotas asmuo. Pastovioji dedamoji savininkų įgaliotam asmeniui apskaičiuojama pagal objektų parametrų sumą; kintamoji dedamoji apskaičiuojama pagal 16.1 punkto nuostatas.
.	Nesant galimybės pagal Rinkliavos administratoriaus naudojamų registrų duomenis nustatyti ir / ar Vietinės rinkliavos mokėtojui neteikiant, netikslinant duomenų, pagal kuriuos nustatoma atliekų turėtojo rūšis (fizinis ar juridinis asmuo), komunalinių atliekų susikaupimo norma, nekilnojamojo turto parametrai, savininkų nuosavybės teisių rūšys ir dalys ar kiti parametrai, pagal kuriuos apskaičiuojama mokėtina Vietinė rinkliava, Rinkliavos administratoriaus sprendimu Vietinės rinkliavos mokėtojui taikomi maksimalūs šiais Nuostatais apmokestinami dydžiai pagal Registre nustatytus apmokestinamuosius parametrus bei toks objektas gali būti priskiriamas atliekų turėtojų grupei, kurios atliekų susikaupimo norma yra didžiausia.
.	Vietinės rinkliavos mokėtojais pagal prašymą gali būti ir asmenys, nesantys nekilnojamojo turto objekto savininkai ar jų įgalioti asmenys. Tokiais atvejais mokėtina vietinė rinkliava apskaičiuojama vadovaujantis šiais Nuostatais tais pačiais principais, kaip ji būtų apskaičiuojama nekilnojamojo turto objekto savininkui ar jo įgaliotam asmeniui.
.	Mažiausias laikotarpis, už kurį Vietinės rinkliavos mokėtojui gali būti skaičiuojama Vietinė rinkliava – vienas mėnuo.
.	Rinkliavos administratorius, remdamasis gautais duomenimis, perskaičiuoja vietinę rinkliavą. Susidarius nepriemokai, vietinės rinkliavos mokėtojui suformuojamas ir pateikiamas mokėjimo pranešimas. Jeigu vietinė rinkliava perskaičiuojama dėl vietinės rinkliavos dydžiui turinčių reikšmės duomenų ir (arba) parametrų pasikeitimo, vietinė rinkliava priskaitoma arba perskaičiuojama ne daugiau kaip už einamuosius ir trejus praėjusius kalendorinius metus, skaičiuojamus atgal nuo einamųjų metų sausio 1 dienos.
.	Jeigu vietinės rinkliavos dydžiui turintys įtakos pasikeitimai įvyko nuo mėnesio 1-os iki 15-os dienos, Vietinė rinkliava pagal šiuos pasikeitimus perskaičiuojama nuo to mėnesio 1-os dienos, o pasikeitimams įvykus po mėnesio 16-os dienos – perskaičiuojama nuo kito mėnesio 1-os dienos.
.	Bankrutavusioms ir likviduotoms įmonėms, bankrutavusiems fiziniams asmenims, susidarius mirusiųjų skoloms, mokėjimo pranešimai nesiunčiami ir jų susidariusios skolos pripažįstamos beviltiškomis vadovaujantis administratoriaus nustatyta tvarka.
.	Perskaičiavus būtinąsias sąnaudas Savivaldybės taryba atskiru sprendimu gali Vietinės rinkliavos dydžius kartą per metus indeksuoti, taikydama metinį vartojimo kainų indeksą, jeigu jis didesnis negu 1,1. Perskaičiavus būtinąsias sąnaudas Vietinės rinkliavos dydžiai Savivaldybės tarybos atskiru sprendimu kartą per metus taip pat gali būti mažinami.
.	Visą informaciją, susijusią su Vietinės rinkliavos dydžių nustatymu, Savivaldybės administracija ir / arba Komunalinių atliekų tvarkymo sistemos administratorius skelbia savo internetiniame tinklalapyje.

 SKYRIUS


.	Vietinės rinkliavos surinkimą ir išieškojimą organizuoja ir tvarko Rinkliavos administratorius.
.	Pagal Registro duomenis Rinkliavos administratorius ne rečiau kaip kartą per metus parengia ir pateikia (I-ąjį metų ketvirtį) Vietinės rinkliavos mokėtojams objekto adresu arba kitu Vietinės rinkliavos mokėtojo nurodytu adresu paprastuoju arba elektroniniu paštu nustatytos formos mokėjimo pranešimus apie apskaičiuotas mokėtinas Vietinės rinkliavos įmokas ir mokėjimo terminus. 
.	Mokėjimo pranešime yra nurodomi šie duomenys:
.	Vietinės rinkliavos mokėtojo fizinio asmens vardas, pavardė arba juridinio asmens pavadinimas;
.	Vietinės rinkliavos mokėtojo kodas;
.	Vietinės rinkliavos mokėtojo adresas;
.	nekilnojamojo turto objekto, už kurį skaičiuojama Vietinė rinkliava, adresas;
.	nekilnojamojo turto vieneto adresu nuolatinę gyvenamąją vietą deklaravusių asmenų skaičius;
.	Rinkliavos administratorius (pavadinimas, įmonės kodas, banko pavadinimas, sąskaitos numeris, įmokos kodas);
.	naudojamų mišrių komunalinių atliekų surinkimo priemonių tūris, skaičius, ištuštinimų skaičius;
.	pastovioji dedamoji;
.	kintamoji dedamoji;
.	mokėtina suma;
.	duomenys apie skolą / permoką.
.	Vietinė rinkliava sumokama į Rinkliavos administratoriaus mokėjimo pranešime nurodytą banko sąskaitą (-as) už pasirinktą laikotarpį:
.	už visus einamuosius metus iki tų metų kovo 31 dienos sumokama visa Vietinės rinkliavos suma;
.	už pusmetį iki einamųjų metų kovo 31 dienos ir rugsėjo 30 dienos kiekvieną kartą sumokama suma, lygi pusei nustatyto Vietinės rinkliavos metinio dydžio;
.	už ketvirtį iki einamųjų metų kovo 31 dienos, birželio 30 dienos, rugsėjo 30 dienos ir gruodžio 31 dienos kiekvieną kartą sumokama suma, lygi ketvirtadaliui nustatyto Vietinės rinkliavos metinio dydžio; 
.	Vietinė rinkliava sumokama į Rinkliavos administratoriaus mokėjimo pranešime nurodytą banko sąskaitą (-as).
.	Vietinė rinkliava gali būti sumokama bankų ir kitų kredito įstaigų skyriuose ar naudojantis elektroninės bankininkystės paslaugomis, pašto skyriuose arba kitose įmokų surinkimo vietose. Už įmokos priėmimo paslaugą moka Vietinės rinkliavos mokėtojas pagal įmokas priimančio subjekto nustatytus tarifus. Rinkliavos mokėtojams, kurie naudojasi gyvenamosios paskirties objektais, Vietinės rinkliavos pastovioji dedamoji mažinama 5 %, kai mokėtojas rinkliavos el. aptarnavimo savitarnos svetainėje (nuoroda internete http://sratc.mokesta.lt/msavit/Account/Login?ReturnUrl=%2Fmsavit%2F) arba pateikęs prašymą Administratoriui užsisako gauti mokėjimo pranešimus tik elektroniniu paštu ir viso laikotarpio rinkliavą, nurodytą pranešime, sumoka vienu pervedimu iki kovo 31 d. Vietinės rinkliavos pastovioji dedamoji sumažinama apskaičiuojant kito laikotarpio mokėtiną sumą.

 SKYRIUS


.	Vietinės rinkliavos mokėtojų prašymus dėl Vietinės rinkliavos grąžinimo nagrinėja ir dėl Vietinės rinkliavos įskaitymo ar jos permokos grąžinimo sprendžia Rinkliavos administratorius. Rinkliavos administratorius įskaito kaip įmoką už būsimą atsiskaitymo laikotarpį arba pagal Vietinės rinkliavos mokėtojo rašytinį prašymą grąžina jau sumokėtą Vietinę rinkliavą arba jos dalį šiais atvejais:
.	kai Vietinės rinkliavos mokėtojas sumoka didesnio dydžio nei Mokėjimo pranešime nuodytą arba neteisingai apskaičiuotą Vietinės rinkliavos sumą;
.	jeigu paslauga nesuteikta;
.	jeigu paslauga suteikta, bet pažeidžiant Nuostatuose nustatytus šios paslaugos kokybės reikalavimus ir (ar) teikimo sąlygas.
.	Vietinės rinkliavos mokėtojas, kuris yra laiku sumokėjęs Vietinę rinkliavą, bet visais atvejais ne mažiau kaip Pastoviąją rinkliavos dedamąją, ir turintis teisę į Kintamosios rinkliavos dedamosios perskaičiavimą (sumažinimą) dėl mišrių komunalinių atliekų surinkimo ir transportavimo paslaugų teikimo sąlygų, numatytų 37.1 ir (ar) 37.2 papunkčiuose, pažeidimų, pateikia Administratoriui laisvos formos prašymą, nurodydamas galimus pažeidimus bei turimus šiuos pažeidimus pagrindžiančius įrodymus, ne vėliau kaip per 10 kalendorinių dienų po galimų pažeidimų. Administratorius, gavęs Vietinės rinkliavos mokėtojo prašymą, atlieka šių paslaugų teikimo sąlygų vertinimą, o nustatęs jų pažeidimą, apskaičiuoja mažinamą Vietinės rinkliavos dydį, vadovaudamasis šiame skyriuje nustatytomis taisyklėmis ir nurodo jį einamojo mokestinio laikotarpio mokėjimo pranešime, teikiamame Vietinės rinkliavos mokėtojui Nuostatuose nustatyta tvarka ir terminais. 
.	Grąžintina per praeitą mokestinį laikotarpį sumokėtos Vietinės rinkliavos dalis, apskaičiuojama iš ateinančio mokestinio laikotarpio priskaičiuotos Vietinės rinkliavos sumos atėmus grąžintiną Vietinės rinkliavos dalį, jei suteikiant mišrių komunalinių atliekų tvarkymo paslaugą per tą patį mokestinį laikotarpį buvo nustatytas bent vienas iš šių pažeidimų:
.	mišrių komunalinių atliekų tvarkymo paslauga buvo teikiama nesilaikant mišrių komunalinių atliekų išvežimo grafiko, išskyrus atvejus, kai mišrios komunalinės atliekos buvo išvežtos ne vėliau kaip kitą dieną arba kai mišrios komunalinės atliekos nebuvo išvežtos pagal grafiką ne dėl mišrių komunalinių atliekų tvarkytojo kaltės;
.	Vietinės rinkliavos mokėtojui nebuvo užtikrinta galimybė naudotis mišrių komunalinių atliekų konteineriu per 5 darbo dienas nuo atitinkamo prašymo pateikimo Administratoriui dienos.
.	Konkreti grąžinamos Vietinės rinkliavos suma nustatoma:
.	Nuostatų 37.1 papunktyje numatytu atveju apskaičiuojama atsižvelgiant į atitinkamų mišrių komunalinių atliekų tvarkymo paslaugos teikimo sąlygų pažeidimų per atitinkamą mokestinį laikotarpį skaičių. 37.1 papunktyje apibrėžtas pažeidimas mažina to Vietine rinkliava apmokestinamo nekilnojamojo turto objekto, kuriam priskirtas (-i) mišrių komunalinių atliekų konteineris (-iai) ir kurio (-ių) atžvilgiu nustatytas 37.1 papunktyje nurodytas pažeidimas, metinės Vietinės rinkliavos kintamąją dedamąją už kiekvieną atvejį. 
.	Nuostatų 37.2 papunktyje numatytu atveju konkreti grąžinamos Vietinės rinkliavos suma apskaičiuojama mėnesiniais dydžiais, atsižvelgiant į mišrių komunalinių atliekų tvarkymo paslaugos teikimo sąlygos pažeidimo per atitinkamą mokestinį laikotarpį trukmę mėnesiais. Jei per 37.2 papunktyje numatytą terminą nebuvo užtikrinta galimybė Vietinės rinkliavos mokėtojui naudotis mišrių komunalinių atliekų konteineriu, Kintamoji rinkliavos dedamoji mažinama už tiek mėnesių, kiek nebuvo užtikrinta galimybė rinkliavos mokėtojui naudotis mišrių komunalinių atliekų konteineriu.
.	Vietinės rinkliavos mokėtojui sumokėjus didesnio dydžio, nei mokėjimo pranešime nurodyta, vietinę rinkliavą arba jeigu ji neteisingai apskaičiuota, taip pat susidarius permokai atlikus Vietinės rinkliavos perskaičiavimą arba kai Vietinė rinkliava buvo sumažinta dėl 37.1. ir (ar) 37.2. papunkčiuose numatytų aplinkybių, permokėta suma įskaitoma kaip įmoka už būsimą laikotarpį, išskyrus atvejus, kai Vietinės rinkliavos mokėtojas išbraukiamas iš Vietinės rinkliavos registro arba yra gautas prašymas dėl permokos grąžinimo, išskyrus 37 punkte numatytą atvejį. Esant Vietinės rinkliavos mokėtojo prašymui dėl Vietinės rinkliavos permokos grąžinimo, permoka grąžinama į prašyme nurodytą banko sąskaitą per 30 kalendorinių dienų nuo prašymo pateikimo Rinkliavos administratoriui dienos. Prašymas dėl Vietinės rinkliavos permokos grąžinimo turi būti pateiktas per vienus metus nuo grąžinti prašomos įmokos sumokėjimo datos.

 SKYRIUS


.	Vietinės rinkliavos mokėtojai turi teisę:
.	susipažinti su duomenimis apie juos, įregistruotais Rinkliavos administratoriaus Vietinės rinkliavos mokėtojų registro duomenų bazėje, bei su visa informacija, susijusia su Vietinės rinkliavos dydžiais;
.	reikalauti iš Rinkliavos administratoriaus pakeisti ar patikslinti apie juos įregistruotus duomenis, jei tokie duomenys yra neteisingi, netikslūs ar neišsamūs.
.	Vietinės rinkliavos mokėtojai privalo:
.	teikti Administratoriui visus duomenis, reikalingus Vietinei rinkliavai apskaičiuoti; 
.	kai Vietinės rinkliavos mokėtojas yra juridinis asmuo, jis privalo teikti Administratoriui duomenis apie darbuotojų pasiskirstymą nekilnojamojo turo objektuose pagal jų paskirtį;
.	pasikeitus duomenims, pagal kuriuos apskaičiuojama Vietinė rinkliava, apie pasikeitimus ne vėliau kaip per vieną mėnesį informuoti Rinkliavos administratorių; 
.	sumokėti vietinę rinkliavą nustatyta tvarka ir terminais;
.	kilus neaiškumams dėl Vietinės rinkliavos dydžio ar mokėjimo tvarkos arba negavus mokėjimo pranešimo, nedelsiant kreiptis į Rinkliavos administratorių;
.	perleisdami nekilnojamąjį turtą, informuoti naująjį savininką (naudotoją) apie prievolės mokėti Vietinę rinkliavą įvykdymą, o naujasis savininkas (naudotojas) turi informuoti Rinkliavos administratorių apie prievolės pradžią ar pasikeitimą.
.	Asmenys, nepateikę duomenų ar pateikę neteisingus duomenis Vietinei rinkliavai apskaičiuoti, ir asmenys, laiku nemokantys Vietinės rinkliavos, pažeidžia šiuos Nuostatus bei kitus atliekų tvarkymą reglamentuojančius teisės aktus ir už tai atsako Lietuvos Respublikos įstatymų nustatyta tvarka.
 SKYRIUS


.	Nuo kintamosios dedamosios mokėjimo atleidžiami ir pastovioji dedamoji mažinama 100 proc.:
.	vietinės rinkliavos mokėtojams, kurie Rinkliavos administratoriui deklaruoja, kad tam tikru laikotarpiu (ne trumpesniu nei vienas metų ketvirtis ir ne ilgesniu nei vieneri metai) nebus naudojamasi nekilnojamojo turto objektu arba turėtų būti taikomas mažesnis parametras (mažesnis gyventojų ar darbuotojų skaičius), ir iš šio objekto tuo laikotarpiu komunalinės atliekos ir komunalinėms atliekoms nepriskiriamos buityje susidarančios atliekos neimamos. Nesinaudojimą nekilnojamuoju turtu (arba mažesnio apmokestinamojo parametro taikymą) deklaruojantys nekilnojamojo turto objektų savininkai arba jų įgalioti asmenys privalo pateikti nesinaudojimą nekilnojamuoju turtu (arba mažesnio apmokestinamojo parametro taikymą) įrodančius dokumentus;
.	Savivaldybė ar valstybė, kai jos yra savininkės gyvenamosios paskirties objektų, kuriuose nėra deklaruotų gyventojų;
.	Savivaldybėje veikiančios bažnyčios, parapijos, maldos namai ir Savivaldybėje registruotos visuomeninės organizacijos (asociacijos).
.	Tinkami nesinaudojimą gyvenamosios paskirties nekilnojamojo turto objektu (arba mažesnio apmokestinamojo parametro taikymą) įrodantys dokumentai yra:
.	pažyma apie atliekamą privalomąją karo tarnybą;
.	pažyma iš atitinkamos įstaigos dėl gydymosi sveikatos priežiūros įstaigos stacionare arba apgyvendinimo ar slaugos stacionariose globos, auklėjimo ar slaugos įstaigose;
.	pažyma apie suėmimą arba atliekamą laisvės atėmimo bausmę;
.	pažyma iš mokymo įstaigos, patvirtinanti mokymąsi dienine arba vakarine forma ne Šiaulių regiono savivaldybėje esančioje mokymo įstaigoje; pažyma apie stažuotę ne Šiaulių regiono savivaldybėje; 
.	pažyma iš darbovietės, patvirtinanti išvykimą dirbti (pagal darbo pobūdžio santykius su darbdaviu, nuolatinė darbo vieta – ne Šiaulių regiono savivaldybėje);
.	pažyma apie išvykimą iš Lietuvos Respublikos; seniūnijos pažyma, patvirtinanti negyvenimą Radviliškio rajono savivaldybėje ar patvirtinanti gyvenimą kitoje savivaldybėje;
.	pažyma iš elektros energijos tiekėjo, kad gyvenamosios paskirties objekte, kurio nenaudojimas deklaruojamas, sunaudotas elektros energijos kiekis iki einamųjų metų lapkričio 1 dienos neviršija 100 kWh per einamuosius metus;
.	kiti dokumentai, kuriuos tinkamais pripažįsta Rinkliavos administratoriaus sudaryta nuolatinė komisija.
.	Tinkami nesinaudojimą nekilnojamojo turto objektu (arba mažesnio apmokestinamojo parametro taikymą), kuris apmokestinamas pagal darbuotojų skaičiaus parametrą, yra dokumentai, įrodantys, kad:
.	asmuo yra vaiko priežiūros atostogose;
.	pagal darbo sutartį darbuotojo darbo vieta yra ne Šiaulių regione;
.	asmuo dirba transporto įmonėje ir pagal darbo pobūdžio santykius su darbdaviu, daugiau nei pusę darbo laiko praleidžia išvykęs į užsienį.
.	Apie nesinaudojimą nekilnojamojo turto objektu (arba mažesnio apmokestinamojo parametro taikymą) deklaruoti galima ir ilgesnį nei vieneri metai laikotarpį, jeigu asmuo pateikia Rinkliavos administratoriui išvykimą į užsienį ar į kitą Lietuvos vietovę įrodančius dokumentus (ar jų kopijas/skaitmenines kopijas). Jeigu deklaruojamas laikotarpis ilgesnis negu metai, nesinaudojimą nekilnojamuoju turtu (arba mažesnio apmokestinamojo parametro taikymą) įrodančius dokumentus nekilnojamojo turto objektų savininkai arba jų įgalioti asmenys turi pristatyti periodiškai, ne rečiau, nei 1 kartą per apmokestinamuosius metus. 
.	Nekilnojamojo turto objektų savininkų ar jų įgaliotų asmenų deklaravimas, kad nekilnojamuoju turtu nebus naudojamasi, patvirtina, kad naudojimosi šiuo nekilnojamojo turto objektu teisės neperleidžiamos tretiesiems asmenims.
.	Vietinės rinkliavos apskaičiavimo įgyvendinant Nuostatus tvarką nustato rinkliavos administratorius, suderinęs su Savivaldybės administracijos direktoriumi.

 SKYRIUS


.	Vietinės rinkliavos lengvatas nustato ir taiko Radviliškio rajono savivaldybės taryba atskiru sprendimu.
.	Suteikiamos lengvatos kompensuojamos iš savivaldybės biudžeto.

 SKYRIUS


.	Vietinės rinkliavos administravimo veiksmai, nereglamentuoti šiuose Nuostatuose, atliekami vadovaujantis Lietuvos Respublikos įstatymais bei kitais teisės aktais.
.	Rinkliavos administratorius yra atsakingas už šių Nuostatų vykdymą, Vietinės rinkliavos dydžių rinkliavos mokėtojams apskaičiavimo teisingumą bei mokėjimo pranešimų Vietinės rinkliavos mokėtojams pateikimą laiku, Vietinės rinkliavos išieškojimą.
.	Atliekų turėtojų rašytinius skundus dėl jiems nustatytos (apskaičiuotos) rinkliavos ar įmokos, rinkliavos ar įmokos lengvatų pritaikymo, dėl paslaugų kokybės nagrinėja Rinkliavos administratorius.
.	Atliekų turėtojų rašytinius skundus bei ginčus tarp atliekų turėtojo ir Administratoriaus nagrinėja Savivaldybės administracija.
.	Jei atliekų turėtojas nesutinka su Savivaldybės administracijos priimtu sprendimu dėl jam nustatytos (apskaičiuotos) rinkliavos ar įmokos, rinkliavos ar įmokos lengvatų pritaikymo arba sprendimas nepriimamas laiku, jis turi teisę kreiptis į Lietuvos administracinių ginčų komisiją.
.	Savivaldybės administracijos sprendimas dėl paslaugų kokybės gali būti skundžiamas administraciniam teismui.
.	Vietinės rinkliavos nuostatų vykdymą kontroliuoja Savivaldybės kontrolierius.
.	Už Vietinės rinkliavos mokėjimą laiku atsakingi visi atliekų turėtojai, pagal šiuos Nuostatus turintys pareigą mokėti vietinę rinkliavą. 
_________________________

Radviliškio rajono 
savivaldybės vietinės 
rinkliavos už komunalinių 
atliekų ir komunalinėms atliekoms nepriskiriamų buityje susidarančių atliekų tvarkymą nuostatų
 priedas



Eil. Nr.	Grupės	Apmokestinamieji parametrai	Vietinės rinkliavos dydžiai už apmokestinamąjį parametrą
		Pastovus parametras	Kintamas parametras1	Pastovus vietinės rinkliavos dydis, Eur	Kintamas vietinės rinkliavos dydis, Eur
1.	Gyvenamosios paskirties (butai daugiabučiuose namuose)	Deklaruotų gyventojų skaičius	Deklaruotų gyventojų skaičius	29,52	12,72
2.	Gyvenamosios paskirties (individualūs namai); kiti nekilnojamojo turto objektai, kuriuose yra deklaruoti gyventojų	Deklaruotų gyventojų skaičius	0,12 m3 konteinerio ištuštinimas	29,52	1,00
			0,24 m3 konteinerio ištuštinimas	29,52	2,00
			1,1 m3 konteinerio ištuštinimas	29,52	9,24
			Deklaruotų gyventojų skaičius	29,52	12,72
3.	Prekybos paskirties (Prekybiniai ir daugiafunkciniai kompleksai, prekybos centrai, parduotuvės (didmeninės ir mažmeninės), kioskai, turgavietės)	Darbuotojų skaičius	Darbuotojų skaičius	58,44	24,96
4.	Maitinimo paskirties	Darbuotojų skaičius	Darbuotojų skaičius	58,44	24,96
5.	Gydymo paskirties (ligoninės, klinikos, slaugos namai, sanatorijos), globos namai	Darbuotojų skaičius	Darbuotojų skaičius	16,32	7,08
6.	Mokymo įstaigų bendrabučiai, internatinės mokyklos	Darbuotojų skaičius	Darbuotojų skaičius	58,56	25,20
7.	Gamybos, pramonės paskirties	Darbuotojų skaičius	Darbuotojų skaičius	16,32	7,08
8.	Paslaugų paskirties	Darbuotojų skaičius	Darbuotojų skaičius	16,32	7,08
9.	Administracinės paskirties	Darbuotojų skaičius	Darbuotojų skaičius	16,32	7,08
10.	Kultūros  paskirties	Darbuotojų skaičius	Darbuotojų skaičius	16,32	7,08
11.	Transporto paskirties	Darbuotojų skaičius	Darbuotojų skaičius	16,32	7,08
12.	Gyvulininkystės, žemės ūkio paskirties	Darbuotojų skaičius	Darbuotojų skaičius	16,32	7,08
13.	Garažų paskirties (pastatai)	Boksų skaičius	Boksų skaičius	6,24	2,76
14.	Sodų paskirties (pastatai)	Turto vienetas (valda su sodų paskirties pastatais)	Turto vienetas (valda su sodų paskirties pastatais)	18,60	7,08
15.	Viešbučių paskirties	Darbuotojų skaičius	Darbuotojų skaičius	16,32	7,08
16.	Mokslo paskirties ir švietimo įstaigos, vaikų darželiai ir lopšeliai	Darbuotojų skaičius	Darbuotojų skaičius	14,64	6,24
17.	Seniūnijų veikiančios (artimųjų prižiūrimos) kapinės				
17.1	iki 1 ha ploto	Vnt.	Vnt.	489,72	210,00
17.2	nuo 1,01 ha iki 3 ha ploto	Vnt.	Vnt.	3507,24	1511,16
17.3	Daugiau kaip 3 ha ploto	Vnt.	Vnt.	8771,28	3759,12
18.	Kitos paskirties: fiziniai ir juridiniai asmenys, kurie nepriskirti šios lentelės kitoms eilutėms, taip pat fiziniai asmenys, kuriems išduotas verslo liudijimas ir/arba individualios veiklos pažyma, ūkininkai, bei asmenys, nuolat veikiantys Radviliškio rajone pagal jiems suteiktas licencijas ir leidimus (notarų biurai, advokatų, antstolių kontoros, jų padaliniai ir pan.).	Darbuotojų skaičius	Darbuotojų skaičius	16,32	7,08


1 Parametras, nesusijęs su individualaus identifikuoto mišriųjų komunalinių atliekų surinkimo konteinerio ištuštinimu, taikomas tuo atveju, kai vietinės rinkliavos mokėtojas naudojasi kolektyviniais mišriųjų komunalinių atliekų surinkimo konteineriais. 
Kintamoji vieno konteinerio ištuštinimo kaina apskaičiuojama pagal konteinerio tūrį, taikant įkainį 9,85 Eur už m³ Nuostatų 12.3–12.5 papunkčiuose nurodytų Vietinės rinkliavos mokėtojų grupių atliekų turėtojams, naudojantiems individualius identifikuotus mišriųjų komunalinių atliekų konteinerius.

PATVIRTINTA
Radviliškio rajono savivaldybės tarybos
2026 m. kovo 26 d. sprendimu Nr. T-934




 SKYRIUS


. Radviliškio rajono savivaldybės vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo metodika (toliau – Metodika) nustato vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų (toliau – kitos buityje susidarančios atliekos) tvarkymą (toliau – Rinkliava) dydžių apskaičiavimo tvarką Radviliškio rajono savivaldybėje (toliau – Savivaldybė).
. Metodika parengta vadovaujantis Vietinės rinkliavos ar kitos įmokos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo taisyklėmis, patvirtintomis Lietuvos Respublikos Vyriausybės 2013 m. liepos 24 d. nutarimu Nr. 711 (Lietuvos Respublikos Vyriausybės 2023 m. spalio 25 d. nutarimo Nr. 807 redakcija) „Dėl vietinės rinkliavos ar kitos įmokos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo taisyklių patvirtinimo“, Nekilnojamojo turto objektų, kurių savininkas arba įgalioti asmenys privalo mokėti nustatytą rinkliavą arba sudaryti komunalinių atliekų tvarkymo paslaugos teikimo sutartį, rūšių sąrašu, patvirtintu Lietuvos Respublikos aplinkos ministro 2013 m. vasario 20 d. įsakymu Nr. D1-150 „Dėl nekilnojamojo turto objektų, kurių savininkas arba įgalioti asmenys privalo mokėti nustatytą rinkliavą arba sudaryti komunalinių atliekų tvarkymo paslaugos teikimo sutartį, rūšių sąrašo patvirtinimo“.
. Šia Metodika vadovaujasi Komunalinių atliekų tvarkymo sistemos administratorius, apskaičiuodamas Rinkliavos dydžius atliekų turėtojams, kuriuos atstovauja jų naudojamo nekilnojamojo turto objekto savininkas arba nekilnojamojo turto objekto savininko atstovas, arba nekilnojamojo turto objekto savininko įgaliotas asmuo, arba daugiabučio namo savininkų bendrija, individualių gyvenamųjų namų savininkų bendrija, garažų savininkų bendrija, sodininkų bendrija ar kita bendrija, arba bendrojo naudojimo objektų administratorius, arba asmenys, sudarę Lietuvos Respublikos civiliniame kodekse nurodytas jungtinės veiklos sutartis bendrosios dalinės nuosavybės teisei įgyvendinti (toliau – Įgaliotas asmuo).
. Metodikoje naudojamos sąvokos atitinka Lietuvos Respublikos atliekų tvarkymo įstatyme, Vietinės rinkliavos ar kitos įmokos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo taisyklėse ir kituose teisės aktuose vartojamas sąvokas.

 SKYRIUS 


. Savivaldybės skaičiuojamosios Rinkliavos dalies būtinosios sąnaudos (toliau – Būtinosios sąnaudos) – savivaldybės komunalinių atliekų tvarkymo sistemos administravimo, komunalinių atliekų tvarkymo lėšų administravimo sąnaudos, komunalinių atliekų ir kitų buityje susidarančių atliekų surinkimo ir vežimo iš atliekų turėtojų paslaugų sąnaudos, komunalinių atliekų ir kitų buityje susidarančių atliekų surinkimo infrastruktūros įrengimo, priežiūros, atnaujinimo ir plėtros sąnaudos, savivaldybių organizuojamose komunalinių atliekų tvarkymo sistemose surinktų komunalinių atliekų ir kitų buityje susidarančių atliekų apdorojimo sąnaudos, patiriamos vykdant veiklą, nepriskiriamą reguliuojamajai veiklai, atliekų prevencijai skirtų priemonių, numatytų Lietuvos Respublikos Vyriausybės tvirtinamame valstybiniame atliekų prevencijos ir tvarkymo plane, regioniniame atliekų prevencijos ir tvarkymo plane, savivaldybės atliekų prevencijos ir tvarkymo plane, įgyvendinimo sąnaudos, patiriamos vykdant veiklą, nepriskiriamą reguliuojamajai veiklai, gaminių, pakuočių, kurių gamintojams ir (ar) importuotojams taikomas gamintojo atsakomybės principas, atliekų tvarkymo ne regioninių atliekų tvarkymo centrų valdomose didelių gabaritų atliekų surinkimo aikštelėse ir (ar) kompostavimo aikštelėse sąnaudos tokia apimtimi, kiek jų neįpareigoti finansuoti gamintojai ir (ar) importuotojai ir (arba) jų organizacijos pagal Lietuvos Respublikos atliekų tvarkymo įstatymą ir (ar) Lietuvos Respublikos pakuočių ir pakuočių atliekų tvarkymo įstatymą.
. Būtinosios sąnaudos apima šias komunalinių atliekų ir kitų buityje susidarančių atliekų tvarkymo veiklos sąnaudas:
. savivaldybės komunalinių atliekų tvarkymo sistemos administravimo ir (ar) komunalinių atliekų tvarkymo lėšų administravimo sąnaudas;
. komunalinių atliekų ir kitų buityje susidarančių atliekų surinkimo ir vežimo iš atliekų turėtojų paslaugų sąnaudas;
. komunalinių atliekų ir kitų buityje susidarančių atliekų surinkimo infrastruktūros (išskyrus Lietuvos Respublikos atliekų tvarkymo įstatymo 30 straipsnio 10 dalies 3 punkte nurodytų priemonių) įrengimo, priežiūros, atnaujinimo ir plėtros sąnaudas;
. savivaldybių organizuojamose komunalinių atliekų tvarkymo sistemose surinktų komunalinių atliekų ir kitų buityje susidarančių atliekų apdorojimo sąnaudas;
. atliekų prevencijai skirtų priemonių, numatytų Lietuvos Respublikos Vyriausybės tvirtinamame valstybiniame atliekų prevencijos ir tvarkymo plane, regioniniame atliekų prevencijos ir tvarkymo plane, savivaldybės atliekų prevencijos ir tvarkymo plane, įgyvendinimo sąnaudas;
. gaminių, pakuočių, kurių gamintojams ir (ar) importuotojams taikomas gamintojo atsakomybės principas, atliekų tvarkymo ne regioninių atliekų tvarkymo centrų valdomose didelių gabaritų atliekų surinkimo aikštelėse ir (ar) kompostavimo aikštelėse sąnaudas tokia apimtimi, kiek jų neįpareigoti finansuoti gamintojai ir (ar) importuotojai, ir (ar) jų organizacijos. 
. Būtinosios sąnaudos apskaičiuojamos kaip visų 6.1–6.6 papunkčiuose įvardintų sąnaudų suma.



kur:
BS – Būtinosios sąnaudos, Eur;
TVS – komunalinių atliekų ir kitų buityje susidarančių atliekų tvarkymo veiklų sąnaudos, Eur;
p – atskirų komunalinių atliekų ir kitų buityje susidarančių atliekų tvarkymo veiklų indeksas p, kuris kinta nuo 1 iki n, atsižvelgiant į veiklų, į kurias padalyta komunalinių atliekų ir kitų buityje susidarančių atliekų tvarkymo paslauga, skaičių.


. Į Būtinąsias sąnaudas netraukiamos šios sąnaudos:
. šiukšlių ir atliekų, kurių turėtojo nustatyti neįmanoma arba kurių turėtojas neegzistuoja, tvarkymo sąnaudos;
. gaminių ar pakuočių atliekų tvarkymo ir kitos su gaminių ar pakuočių atliekų tvarkymu susijusios (įskaitant gaminių ar pakuočių atliekų surinkimo infrastruktūros įrengimo, priežiūros, atnaujinimo, plėtros) sąnaudos, kurias pagal Lietuvos Respublikos atliekų tvarkymo įstatymą ir (ar) Lietuvos Respublikos pakuočių ir pakuočių atliekų tvarkymo įstatymą turi apmokėti gamintojai ir importuotojai;
. visuomenės švietimo ir informavimo komunalinių atliekų tvarkymo klausimais sąnaudos, kurios pagal Lietuvos Respublikos atliekų tvarkymo įstatymą apmokamos Atliekų prevencijos ir tvarkymo programos lėšomis ir (ar) kurias pagal Lietuvos Respublikos pakuočių ir pakuočių atliekų tvarkymo įstatymą patiria gamintojai ir importuotojai;
.	savivaldybės, administratoriaus arba atliekų tvarkytojo mokėtinos netesybos (baudos, delspinigiai).
.	Būtinosios sąnaudos prognozuojamos iki kiekvienų kalendorinių metų pabaigos kitiems kalendoriniams metams.
.	Jeigu iš anksto einamųjų kalendorinių metų pabaigoje prognozuojant kitų kalendorinių metų Būtinąsias sąnaudas paaiškėja, kad prognozuotos praėjusių kalendorinių metų Būtinosios sąnaudos skiriasi nuo faktinių tų kalendorinių metų sąnaudų (faktinės sąnaudos didesnės arba mažesnės už iš anksto nustatytas), skirtumas išlyginamas apskaičiuojant kitų kalendorinių metų Būtinąsias sąnaudas.
.	Būtinosios sąnaudos skirstomos į:
.	pastoviąsias – tai sąnaudos, kurių dydis nekinta priklausomai nuo suteiktų komunalinių atliekų tvarkymo paslaugų apimties;
. kintamąsias – tai sąnaudos, kurių dydis kinta priklausomai nuo suteiktų komunalinių atliekų tvarkymo paslaugų apimties.
. Būtinosios sąnaudos nustatomos pagal formulę:



kur:
BS – Būtinosios sąnaudos, Eur;
PVS – Pastoviosios Būtinosios sąnaudos, Eur;
KVS – Kintamosios Būtinosios sąnaudos, Eur;
p – atskirų komunalinių atliekų ir kitų buityje susidarančių atliekų tvarkymo veiklų indeksas p, kuris kinta nuo 1 iki n, atsižvelgiant į veiklų, į kurias padalyta komunalinių atliekų ir kitų buityje susidarančių atliekų tvarkymo paslauga, skaičių.

. Pastoviąsias Būtinąsias sąnaudas sudaro:
 Savivaldybės administracijos ir (ar) komunalinių atliekų tvarkymo sistemos administratoriaus patiriamos šių funkcijų įgyvendinimo sąnaudos:
 konkurso organizavimo komunalinių atliekų tvarkytojui parinkti;
 sutartinių įsipareigojimų tarp komunalinių atliekų tvarkymo sistemos administratoriaus ir komunalinių atliekų ir kitų buityje susidarančių atliekų tvarkytojo priežiūros ir kontrolės;
 rinkliavos už komunalinių atliekų ir kitų buityje susidarančių atliekų tvarkymą dydžio apskaičiavimo;
 komunalinių atliekų ir kitų buityje susidarančių atliekų turėtojų registravimo;
 informacijos rinkimo ir analizavimo apie komunalinių atliekų ir kitų buityje susidarančių atliekų tvarkymą savivaldybės ir savivaldybės tarybos patvirtinto savivaldybės atliekų prevencijos ir tvarkymo plano priemonių, užtikrinančių Valstybiniame atliekų prevencijos ir tvarkymo plane nustatytų užduočių įgyvendinimą, vykdymą;
 pasiūlymų teikimo savivaldybės tarybai dėl komunalinių atliekų tvarkymo sistemos tobulinimo ir plėtojimo;
 visuomenės informavimo, švietimo ir mokymo priemonių įgyvendinimo komunalinių atliekų ir kitų buityje susidarančių atliekų tvarkymo srityje;
 Sutarčių su komunalinių atliekų ir kitų buityje susidarančių atliekų turėtojais sudarymo;
 komunalinių atliekų tvarkymo lėšų administravimo veiklos vykdymo;
 kitų su komunalinių atliekų tvarkymo sistemos organizavimu susijusių savivaldybės pavestų funkcijų.
 komunalinių atliekų ir kitų buityje susidarančių atliekų surinkimo infrastruktūros (konteinerių ir jų aikštelių) įrengimo, priežiūros, atnaujinimo, plėtros sąnaudos;
 mišriųjų komunalinių atliekų surinkimo priemonių įsigijimo sąnaudos;
 biologinių atliekų rūšiavimo ir sutvarkymo priemonių įsigijimo sąnaudos;
 tekstilės atliekų rūšiavimo priemonių įsigijimo sąnaudos;
 kitų komunalinių atliekų ir kitų buityje susidarančių atliekų rūšiavimo priemonių įsigijimo sąnaudos;
 atliekų prevencijos priemonių įgyvendinimo sąnaudos;
 Regioninio atliekų tvarkymo centro komunalinių atliekų tvarkymo paslaugos teikiamos konkrečiai savivaldybei, pastoviosios sąnaudos.
. Kintamąsias Būtinąsias sąnaudas sudaro:
 atliekų surinkimo ir vežimo sąnaudos:
 mišriųjų komunalinių atliekų surinkimo ir vežimo sąnaudos;
 biologinių atliekų rūšiuojamojo surinkimo ir vežimo sąnaudos;
 tekstilės atliekų rūšiuojamojo surinkimo ir vežimo sąnaudos;
 kitų komunalinių atliekų ir kitų buityje susidarančių atliekų rūšiuojamojo surinkimo ir vežimo sąnaudos;
 komunalinių atliekų ir kitų buityje susidarančių atliekų, kurių dėl dydžio ir (ar) pavojingumo negalima mesti į mišriųjų komunalinių atliekų surinkimo priemones ar į priemones, skirtas komunalinių atliekų sraute susidarančioms pakuočių atliekoms ir antrinėms žaliavoms rūšiuoti ir surinkti, surinkimo apvažiuojant ir vežimo sąnaudos.
 atliekų apdorojimo sąnaudos:
 biologinių atliekų apdorojimo sąnaudos;
 tekstilės atliekų apdorojimo sąnaudos;
 kitų buityje susidarančių atliekų apdorojimo sąnaudos.
 Regioninio atliekų tvarkymo centro komunalinių atliekų tvarkymo paslaugos, teikiamos konkrečiai savivaldybei, kintamosios sąnaudos.

 SKYRIUS


. Nekilnojamojo turto savininkai ar Įgalioti asmenys apmokestinami atsižvelgiant į jų teisėtai valdomo nekilnojamojo turto objektų tikslinę paskirtį, vadovaujantis Nekilnojamojo turto objektų, kurių savininkas arba įgalioti asmenys privalo mokėti nustatytą Rinkliavą arba sudaryti komunalinių atliekų tvarkymo paslaugos teikimo sutartį, rūšių sąrašu, patvirtintu Lietuvos Respublikos aplinkos ministro 2013 m. vasario 20 d. įsakymu Nr. D1-150 „Dėl Nekilnojamojo turto objektų, kurių savininkas arba įgalioti asmenys privalo mokėti nustatytą rinkliavą arba sudaryti komunalinių atliekų tvarkymo paslaugos teikimo sutartį, rūšių sąrašo patvirtinimo“. 
. Nekilnojamojo turto objektai (atliekų turėtojų kategorijos), kurių savininkai ar Įgalioti asmenys privalo mokėti Rinkliavą skirstomi į šias kategorijas: 
 Gyvenamosios paskirties (butai daugiabučiuose namuose); 
 Gyvenamosios paskirties (individualūs namai); kiti nekilnojamojo turto objektai, kuriuose yra deklaruoti gyventojų; 
 Prekybos paskirties; 
 Maitinimo paskirties; 
 Gydymo paskirties; 
 Mokymo įstaigų bendrabučiai, internatinės mokyklos; 
 Gamybos, pramonės paskirties; 
 Paslaugų paskirties; 
 Administracinės paskirties; 
 Kultūros paskirties; 
 Transporto paskirties; 
 Gyvulininkystės, žemės ūkio paskirties; 
 Garažų paskirties (pastatai); 
 Sodų paskirties; 
 Viešbučių paskirties; 
 Mokslo paskirties; 
 Seniūnijų veikiančios kapinės: 
 iki 1 ha ploto; 
 nuo 1,01 iki 3 ha ploto; 
 daugiau kaip 3 ha ploto; 
 Kitos paskirties. 
. Nekilnojamojo turto objektai, kurių negalima priskirti prie 16.1–16.17 papunkčiuose išvardintų nekilnojamojo turto objektų kategorijų priskiriami 16.18 papunktyje nurodytai kategorijai. 

 SKYRIUS


. Apskaičiuojama ir taikoma dvinarė Rinkliava, susidedanti iš pastoviosios ir kintamosios dalių. 
. Pastovioji Rinkliavos dedamoji nustatoma tokia, kad būtų padengtos pastoviosios Būtinosios sąnaudos. 
. Rinkliavos pastovioji dedamoji nustatoma vienodo dydžio visiems tos pačios kategorijos atliekų turėtojams. 
. Kintamoji Rinkliavos dedamoji nustatoma tokia, kad būtų padengtos kintamosios Būtinosios sąnaudos. 
. Būtinosios sąnaudos atliekų turėtojų kategorijoms paskirstomos pagal sąnaudų paskirstymo kriterijus pateiktus 1 lentelėje.

1 lentelė. Sąnaudų paskirstymo kriterijai
Eil. Nr.	Nekilnojamo turto objektai (atliekų turėtojų kategorijos)	Pastoviųjų sąnaudų paskirstymo kriterijus	Kintamųjų sąnaudų paskirstymo kriterijus
1	2	3	4	5
1.	Gyvenamosios paskirties (butai daugiabučiuose namuose)	Deklaruotų gyventojų skaičius	Deklaruotų gyventojų skaičius
2.	Gyvenamosios paskirties (individualūs namai); kiti nekilnojamojo turto objektai, kuriuose yra deklaruoti gyventojų	Deklaruotų gyventojų skaičius	Deklaruotų gyventojų skaičius	m3
				
				
				
3.	Prekybos paskirties 	Darbuotojų skaičius	Darbuotojų skaičius	m3
4.	Maitinimo paskirties	Darbuotojų skaičius 	Darbuotojų skaičius	m3
5.	Gydymo paskirties 	Darbuotojų skaičius	Darbuotojų skaičius	m3
6.	Mokymo įstaigų bendrabučiai, internatinės mokyklos	Darbuotojų skaičius	Darbuotojų skaičius	m3
7.	Gamybos, pramonės paskirties	Darbuotojų skaičius	Darbuotojų skaičius	m3
8.	Paslaugų paskirties	Darbuotojų skaičius 	Darbuotojų skaičius	m3
9.	Administracinės paskirties	Darbuotojų skaičius	Darbuotojų skaičius	m3
10.	Kultūros paskirties	Darbuotojų skaičius	Darbuotojų skaičius	m3
11.	Transporto paskirties	Darbuotojų skaičius	Darbuotojų skaičius	m3
12.	Gyvulininkystės, žemės ūkio paskirties	Darbuotojų skaičius	Darbuotojų skaičius	m3
13.	Garažų paskirties (pastatai)	Boksų skaičius	Boksų skaičius	m3
14.	Sodų paskirties (pastatai)	Turto vienetas (valda su sodų paskirties pastatais)	Turto vienetas (valda su sodų paskirties pastatais)	m3
15.	Viešbučių paskirties	Darbuotojų skaičius	Darbuotojų skaičius	m3
16.	Mokslo paskirties ir švietimo įstaigos, vaikų darželiai ir lopšeliai	Darbuotojų skaičius	Darbuotojų skaičius	m3
17.	Seniūnijų veikiančios (artimųjų prižiūrimos) kapinės			
17.1.	iki 1 ha ploto	Vnt.	Vnt.	m3
17.2.	nuo 1,01 ha iki 3 ha ploto	Vnt.	Vnt.	m3
17.3.	Daugiau kaip 3 ha ploto	Vnt.	Vnt.	m3	
18.	Kitos paskirties	Darbuotojų skaičius	Darbuotojų skaičius	m3



.	Kintamųjų sąnaudų paskirstymo kriterijus (1 lentelės 4 stulpelyje) naudojamas, kai nekilnojamojo turto objektui neįmanoma priskirti konkrečios tik tam nekilnojamojo turto objektui naudoti skirtos kolektyvinės ar individualios atliekų surinkimo priemonės.
.	Kintamųjų sąnaudų paskirstymo kriterijus (1 lentelės 5 stulpelyje) naudojamas, kai nekilnojamojo turto objektui įmanoma priskirti konkretų tik tam nekilnojamojo turto objektui naudoti skirtą kolektyvinę ar individualią atliekų surinkimo priemonę.
.	Garažų paskirties (pastatai) neapima lengvųjų automobilių garažų, esančių namų valdoje arba po daugiabučiais gyvenamaisiais namais, ir automobilių saugyklų, esančių po daugiabučiais gyvenamaisiais namais.

 SKYRIUS


. Pagal Savivaldybės nustatytas komunalinių atliekų susikaupimo normas kiekvienai atliekų turėtojų kategorijai įvertinamas per metus susikaupiantis atliekų kiekis.
. Konkrečiai atliekų turėtojų kategorijai per metus susikaupiantis atliekų kiekis nustatomas dauginant atliekų susikaupimo normą, kuri yra nustatyta atitinkamai atliekų turėtojų grupei, iš komunalinių atliekų susidarymo normą nusakančių parametrų skaičiaus, priskirto konkrečiai atliekų turėtojų kategorijai:


kur:
MKAg – komunalinių atliekų ir kitų buityje susidarančių atliekų kiekis, priskiriamas konkrečiai atliekų turėtojų kategorijai;
Ng – komunalinių atliekų susidarymo norma, priskiriama konkrečiai atliekų turėtojų kategorijai, t/Pg;
Pg – komunalinių atliekų susidarymo normą nusakančių parametrų skaičius, priskirtas konkrečiai atliekų turėtojų kategorijai;
g – konkreti atliekų turėtojų kategorija.
. Būtinosios sąnaudos, tenkančios konkrečiai atliekų turėtojų kategorijai, apskaičiuojamos dauginant konkrečiai atliekų turėtojų kategorijai susikaupiantį atliekų kiekį iš vienos tonos komunalinių ir kitų buityje susidarančių atliekų sutvarkymo kainos:

(6)
kur:
BSg – būtinosios su komunalinių atliekų tvarkymu susijusios sąnaudos, priskirtos konkrečiai atliekų turėtojų kategorijai, Eur;
MKAg – komunalinių atliekų ir kitų buityje susidarančių atliekų kiekis, priskiriamas konkrečiai atliekų turėtojų kategorijai, t;
VK – vienos tonos komunalinių atliekų ir kitų buityje susidarančių atliekų sutvarkymo kaina, Eur/t;
g – konkreti atliekų turėtojų kategorija.

. Būtinosios sąnaudos turi būti perskaičiuojamos kartą per metus, jei Lietuvos Respublikos atliekų tvarkymo įstatymo nustatyta tvarka pakoreguota regioninė kaina.
. Būtinosios sąnaudos gali būti perskaičiuojamos kartą per metus, praėjus ne mažiau kaip 12 mėnesių nuo naujo Rinkliavos dydžio įsigaliojimo pradžios, jei metinis vartotojų kainų indeksas yra lygus 110 ar didesnis ir jei prognozuojant sąnaudas neįvertintas galimas metinis vartojimo prekių ir paslaugų kainų pokytis.
. Būtinosios sąnaudos priskirtos konkrečiai atliekų turėtojų kategorijai, nustatant dvinarę Rinkliavą, suskirstomos į dvi dalis – pastoviąją ir kintamąją. 
. Pastoviosios Būtinosios sąnaudos priskirtos konkrečiai atliekų turėtojų kategorijai nustatomos Būtinąsias sąnaudas, priskirtas konkrečiai atliekų turėtojų kategorijai, dauginant iš būtinųjų komunalinių ir kitų buityje susidarančių atliekų tvarkymo veiklos sąnaudose esančių pastoviųjų sąnaudų dalies:


kur:
PBSg – pastoviosios Būtinosios sąnaudos, priskirtos konkrečiai atliekų turėtojų kategorijai, Eur;
BSg – būtinosios su komunalinių atliekų ir kitų buityje susidarančių atliekų tvarkymu susijusios sąnaudos, priskirtos konkrečiai atliekų turėtojų kategorijai, Eur;
PSD – būtinųjų komunalinių ir kitų buityje susidarančių atliekų tvarkymo veiklos sąnaudose esančių pastoviųjų sąnaudų dalis proc.;
g – konkreti atliekų turėtojų kategorija. 

. Kintamosios Būtinosios sąnaudos priskirtos konkrečiai atliekų turėtojų kategorijai nustatomos Būtinąsias sąnaudas priskirtas konkrečiai atliekų turėtojų kategorijai dauginant iš komunalinių ir kitų buityje susidarančių atliekų tvarkymo veiklos sąnaudose esančių kintamųjų sąnaudų dalies.



kur:
KBSg– kintamosios Būtinosios sąnaudos priskirtos konkrečiai atliekų turėtojų kategorijai, Eur;
BSg – Būtinosios su komunalinių ir kitų buityje susidarančių atliekų tvarkymu susijusios sąnaudos priskirtos konkrečiai atliekų turėtojų kategorijai, Eur;
KVSD – komunalinių ir kitų buityje susidarančių atliekų tvarkymo veiklos sąnaudose esančių kintamųjų sąnaudų dalis, proc.
g – konkreti atliekų turėtojų kategorija.

 SKYRIUS


. Rinkliavos dedamosios atliekų turėtojų kategorijoms apskaičiuojamos pagal sąnaudų paskirstymo kriterijus, nurodytus Metodikos 22 punkte.
. Rinkliavos dedamosios atskiroms atliekų turėtojų kategorijoms pagal pasirinktus sąnaudų paskirstymo kriterijus skirstomos į pastoviąją ir kintamąją. 
. Rinkliavos pastovioji dedamoji apskaičiuojama atliekų turėtojų kategorijai priskirtas pastoviąsias Būtinąsias sąnaudas dalinant iš tai atliekų turėtojų kategorijai priskirto pastoviųjų sąnaudų paskirstymo kriterijaus:



kur:
PĮD –Rinkliavos pastovioji dedamoji taikoma konkrečiai atliekų turėtojų kategorijai, Eur / sąnaudų paskirstymo kriterijus;
PBSg– pastoviosios Būtinosios sąnaudos priskirtos konkrečioms atliekų turėtojų kategorijoms, Eur;
PPg– atliekų turėtojų kategorijoms priskirtas pastoviųjų sąnaudų paskirstymo kriterijus;
g – konkreti atliekų turėtojų kategorija.

. Rinkliavos kintamoji dedamoji gyvenamosios paskirties (butams daugiabučiuose namuose) nekilnojamojo turto objektams apskaičiuojama šiai kategorijai priskirtas kintamąsias Būtinąsias sąnaudas dalinant iš priskirto sąnaudų paskirstymo kriterijaus (gyventojų skaičiaus).



kur:
KĮDb – kintamoji Rinkliavos dedamoji taikoma gyvenamosios paskirties (butams daugiabučiuose namuose) nekilnojamojo turto objektams už gyventojų skaičių, Eur/gyv.;
KBSb– kintamosios Būtinosios sąnaudos priskirtos gyvenamosios paskirties (butams daugiabučiuose namuose) nekilnojamojo turto objektams, Eur;
KAPb – gyvenamosios paskirties (butams daugiabučiuose namuose) nekilnojamojo turto objektams priskirtas gyventojų skaičius, gyv.;
b – butų daugiabučiuose namuose kategorija.

. Rinkliavos kintamoji dedamoji gyvenamosios paskirties (individualiems namams) nekilnojamojo turto objektams apskaičiuojama priskirtas kintamąsias sąnaudas dalinant iš priskirto sąnaudų paskirstymo kriterijaus (per metus ištuštintų konteinerių tūrio sumos), priskirtos šiai objektų kategorijai, ir padauginus iš konteinerio priskirto konkrečiam nekilnojamojo turto objektui tūrio.


KĮDi – kintamoji Rinkliavos dedamoji taikoma gyvenamosios paskirties (individualiems namams) nekilnojamojo turto objektams už konteinerio tūrio ištuštinimą, Eur/kont. ištušt.;
KBSi– kintamosios Būtinosios sąnaudos priskirtos gyvenamosios paskirties (individualiems namams) nekilnojamojo turto objektams, Eur;
SUMVkont. – ištuštintų konteinerių priskirtų gyvenamosios paskirties (individualiems namams) nekilnojamojo turto objektams tūrio suma, m3;
Vkont. – konkrečiam nekilnojamojo turto objektui priskirto konteinerio tūris, m3;
i – individualių namų kategorija.

. Rinkliavos kintamoji dedamoji atliekų turėtojams, kuriems neįmanoma priskirti konkrečios konteinerių aikštelės ar individualaus konteinerio, apskaičiuojama atliekų turėtojų kategorijai priskirtas kintamąsias Būtinąsias sąnaudas dalinant iš atliekų turėtojų kategorijai priskirtų sąnaudų paskirstymo kriterijaus.



kur:
KĮDg –Rinkliavos kintamoji dedamoji taikoma atliekų turėtojams, kuriems neįmanoma priskirti konteinerių aikštelės ar individualaus konteinerio, Eur / priskirtas sąnaudų paskirstymo kriterijus;
KBSg – kintamosios Būtinosios sąnaudos priskirtos atliekų turėtojų kategorijoms, Eur;
KPg – atliekų turėtojų kategorijoms priskirtų sąnaudų paskirstymo kriterijų dydis, vnt., m2 ar kt.;
g – konkreti atliekų turėtojų kategorija. 

. Rinkliavos kintamoji dedamoji atliekų turėtojams, kuriems įmanoma priskirti konkrečią konteinerių aikštelę ar individualų konteinerį, apskaičiuojama šiems atliekų turėtojams priskirtas kintamąsias Būtinąsias sąnaudas dalinant iš per metus ištuštintų konteinerių tūrio sumos priskirtos visoms atliekų turėtojų kategorijoms ir padauginus iš konteinerio priskirto konkrečiam atliekų turėtojui tūrio.



kur:
KĮD2vg – kintamoji Rinkliavos dedamoji taikoma atliekų turėtojams, kuriems įmanoma priskirti konkrečią konteinerių aikštelę ar individualų konteinerį, Eur/kont. ištušt.;
KBSvg – kintamosios Būtinosios sąnaudos priskirtos atliekų turėtojų kategorijoms, Eur;
SUMVvgkont. – ištuštintų konteinerių priskirtų atliekų turėtojams  tūrio suma, m3;
Vkont. – konkrečiam atliekų turėtojui priskirto konteinerio tūris, m3;
vg – atliekų turėtojų kategorijos.

 SKYRIUS


. Pagal šią Metodiką apskaičiuoti Rinkliavos dydžiai teikiami tvirtinti Savivaldybės tarybai.
. Ginčai ir skundai dėl Rinkliavos dydžio sprendžiami Lietuvos Respublikos atliekų tvarkymo įstatymo 312 straipsnyje nustatyta tvarka.

